Røde stjerne Beograd

Crvena zvezda (serbisk: Црвена звезда) (norsk: «Røde stjerne Beograd») er en serbisk fotballklubb fra Beograd.
På forskjellige språk er klubben stort sett kjent under de respektive oversettelser av «Røde Stjerne»: Crvena Zvezda, Red Star, Roter Stern, Stella Rossa, Estrella Roja, osv.


Klubben ble stiftet 4. mars 1945 av studenter fra Universitetet i Beograd, etter at noen klubbene ble oppløst da første verdenskrig var over. Klubben har frambrakt flere spillere som har hevdet seg på europeisk toppnivå, blant andre Dragoslav Šekularac, Dragan Džajić, Dragan Stojković, Dejan Savićević, Vladimir Jugović, Siniša Mihajlović, Darko Pančev, Dejan Petković, Dejan Stanković, Darko Kovačević, og Nemanja Vidić.

Klubben spiller sine hjemmekamper på Stadion Rajko Mitić. De har totalt 18 seriemesterskap fra Prva Liga (Jugoslavia) og 6 fra Jelen Superliga (Serbia). De har også 21 cupmesterskap fordelt på de samme to epokene. Internasjonalt har de to store cupseiere som kom i 1991.

Lokalderbyet mot klubbens største rival FK Partizan regnes som en klassiker blant fotballderbyene i verden. Disse kampene er meget spesielle, alltid rike med god og tøff fotball, og ikke minst en fantastisk atmosfære på tribuner. Supporterne Delije og Grobari hever smaken av kampen. Klubbenes respektive stadion ligger bare 200 meter fra hverandre, og det er ikke rart at denne kampen også har fått et spesielt navn, "Večiti derbi", eller "Det evige derbyet".

 Historie 
Røde stjerne Beograd er eneste serbiske klubb som har vunnet UEFA- og FIFA-trofeer, de vant Mesterligaen i 1991 som ble spilt på Stadio San Nicola i Bari, Italia. De slo Olympique de Marseille på straffespark etter at kampen endte uten mål. Høsten samme året spilte de Intercontinental Cup-finale, og vant 3-0 over Colo-Colo fra Chile i Tokyo. Intercontinental Cup er nå kjent som VM i fotball for klubblag.

Røde Stjerne tapte Europeisk Super Cup-finale også det samme året mot Manchester United, men da spilte de bare én kamp, i Manchester, pga. politisk situasjon i Jugoslavia.
United vant 1-0 etter en stor Røde Stjerne prestasjon.

Klubben også spilte finale i UEFA-cupen i 1979 og tapte mot Borussia Mönchengladbach.
Returkampen i Mönchengladbach blir husket av fansen, en italiensk dommer spilte stor rolle i Borussia sin seier.

Røde Stjerne har vunnet flere andre trofeer, store og små turneringer rundt i hele verden.
Alle medaljer og trofeer er utstilt i klubbens museum som ligger på selve stadionet, og på toppen av alle ligger de to viktigste fra Mesterligaen og Intercontinental Cup.

 München-ulykken 
I 1958, etter å ha vunnet 2-1 på hjemmebane i kvartfinalen i Europacupen, spilte Manchester United bortekamp mot Røde Stjerne i Beograd. Det ingen kunne vite var at denne kampen den 5. februar skulle bli den siste for mange av de såkalte Busby Babes.
Den 6. februar 1958 blir husket som en av de store tragediene som har rammet fotballverden og sport generelt. Flyet, som var på vei til Manchester, landet i München for å fylle bensin, og da det skulle ta av igjen i tett snøvær, gikk det i bakken. 21 av de 44 passasjerene og mannskapet mistet livet i styrten. Åtte av de omkomne var United-spillere. Tragedien er kjent som München-ulykken.

 Sesonger 
SesongNivåLigaPlassReferanser 2006–2007 1. Superligaen 1.  2007–2008 1. Superligaen 2.  2008–2009 1. Superligaen 3.  2009–2010 1. Superligaen 2.  2010–2011 1. Superligaen 2.  2011–2012 1. Superligaen 2.  2012–2013 1. Superligaen 2.  2013–2014 1. Superligaen 1.  2014–2015 1. Superligaen 2.  2015–2016 1. Superligaen 1.  2016–2017 1. Superligaen 2.  2017–2018 1. Superligaen 1.  2018–2019 1. Superligaen 1.  2019–2020 1. Superligaen 1.  2020–2021 1. Superligaen 1.  2021–2022 1. Superligaen 1.  2022–2023 1. Superligaen 1.  2023–2024 1. Superligaen 1.  2024–2025 1. Superligaen 1. http://www.rsssf.com/tabless/serv2025.html

 Spillerstall 
Oppdatert 2. mai 2022.

 Utlånte spillere 

 Gull-generasjonen 1991 
   Stevan Stojanović (kaptein)
   Željko Kaluđerović
   Milić Jovanović
   Miodrag Belodedici
   Slobodan Marović
   Ivica Momčilović
   Ilija Najdoski
   Duško Radinović
   Refik Šabanadžović
   Goran Vasilijević
   Vladimir Jugović
   Siniša Mihajlović
   Robert Prosinečki
   Dejan Savićević
   Vlada Stošić
   Rade Tošić
   Dragiša Binić
   Vladan Lukić
   Darko Pančev

 Stjerner i klubben 
Klubben har gjennom historien kåret fem spillere til "klubbens stjerner", og hele "Gull generasjonen" som den 6. stjernen.

 Rajko Mitić (1945–1958) – 572 kamper og 262 mål
 Dragoslav Šekularac (1955–1966) – 153 kamper og 32 mål
 Dragan Džajić (1961-1975; 1977-1978) – 615 kamper og 292 mål
 Vladimir Petrović (1972–1982) – 257 kamper og 49 mål
 Dragan Stojković (1986–1990) – 116 kamper og 54 mål
 Gull generasjonen (1991)

 Trofeer og medaljer 
 Internasjonale titler 

Anerkjent av UEFA og FIFA

 Trofeer fra Europa 
Mesterligaen:
 Mestere (1): 1991
Mitropa Cup:
 Mestere (2): 1958, 1968

 Trofeer fra verden 
VM i fotball for klubblag (tidligere Intercontinental Cup):
 Mestere (1): 1991

 Nationale trofeer 
 Nasjonale mestre (25)
 Jugoslavisk Prva Liga (19): 1951|1951, 1952-53, 1955-56, 1956-57, 1958-59, 1959-60, 1963-64, 1967-68, 1968-69, 1969-70, 1972-73, 1976-77, 1979-80, 1980-81, 1983-84, 1987-88, 1989-90, 1990-91, 1991-92
 Serbisk Superliga (5): 1994-95, 1999-00, 2000-01, 2003-04, 2005-06

 Nasjional cup (22)
 Jugoslavisk Cup (12): 1947-48, 1948-49, 1950-51, 1957-58, 1958-59,  1963-64,  1967-68, 1969-70, 1970-71, 1981-82, 1984-85, 1989-90
 Kup Srbije (12): 1993-94, 1995-96, 1996-97, 1997-98, 1999-00, 2000-01, 2002-03, 2004-05, 2006-07, 2009–10, 2011–12, 2020–21

 Andre medaljer og store prestasjoner 
Mesterligaen:
 Semifinaler (3): 1956–57, 1970–71, 1991–92

UEFA Cup Winners' Cup:
 Semifinaler (1): 1974–75

Europaligaen (tidligere UEFA-cupen):
 Finaler (1): 1978–79

UEFA Super Cup:
 Finale (1) 1991

World of Soccer Cup:
 Mestre (1): 1977

 Spillere med store prestasjoner internasjonalt 

 Ballon d'or 

 2 plass: Dejan Savićević (1991)
 3 plass: Dragan Džajić (1968)
 3 plass: Darko Pančev (1991)

 Golden Boot 

 Darko Pančev (1991)

 Verdensmesterskap U-20 

 Robert Prosinečki (1987)

 Copa America 

 Mauricio Molina (2001)

 Stadion 
Røde Stjerne spiller sinne kamper på Stadion Rajko Mitić, tidligere kjent som Stadion Crvene Zvezde. Men stadionet blir også kalt Marakana, som sammenligning med den store Maracanã i Rio de Janeiro. Stadionet ble åpnet i 1963, og rekord tilskuertall kommer fra 23. april 1975 og Cupvinnercupen semi-finale kampen mot ungarske Ferencváros TC (2-2). Offisielt ble det registrert 96 070 tilskuere med kjøpte billetter, men stadionet var maksimalt full og 110 000 supportere opplevde den kampen.

 Supportere 
Røde Stjerne har en stor supportergruppe bak seg, som er kjent under navnet Delije.

 Referanser 

 Eksterne lenker 

 UEFA Profil
 Delije – Offisiell nettside – supportergruppe
 Delije Caffe
 Butikk 
 Jelen Superliga
 Beograd 

Kategori:Fotballag i Serbia
Kategori:Mesterliga-vinnere
Kategori:Sport i Beograd‎
Kategori:Fotballag etablert i 1945
Kategori:1945 i Jugoslavia